3 снежня свой 50-гадовы юбілей адзначыла Таццяна Баўкалава — адна з вядучых актрыс Нацыянальнага акадэмічнага тэатра імя Максіма Горкага. Выпускніца Беларускага дзяржаўнага тэатральна-мастацкага інстытута, яна ўсё сваё жыццё прысвяціла сцэне Рускага тэатра, у якім працуе з 1980 года. Яшчэ ў сваіх дыпломных работах, сярод якіх асабліва выдзялялася роля Жаны ў “Жаўранку” Ж.Ануя, Таццяна Баўкалава раскрыла дзівосны лірыкадраматычны талент, якім яна не перастае радаваць гледачоў і сёння.